નવી દિલ્હી/અમદાવાદઃ ગુજરાતમાં બીજા અને અંતિમ તબક્કાના મતદાન પહેલાં ઇન્ટરવ્યુ આપવા અંગે ચૂંટણી પંચે રાહુલ ગાંધીને નોટિસ મોકલી તેમની પાસે જવાબ માગ્યો છે. પંચે રાહુલ ગાંધીને 18 ડિસેમ્બરે સાંજે પાંચ વાગ્યા સુધી નોટિસનો જવાબ આપવા કહ્યું છે. ચૂંટણી પંચે રાહુલ ગાંધી પાસે જવાબ માગ્યો છે કે, આખરે ચૂંટણી આચારસંહિતા દરમિયાન ઇન્ટરવ્યુ આપવા પર તેમની સામે કાર્યવાહી કેમ ન કરવી જોઈએ? ચૂંટણી પંચે કહ્યું છે કે, રાહુલ તરફથી સંતોષજનક જવાબ ન મળતા તેમની સામે કાર્યવાહી પર વિચાર કરવામાં આવી શકે છે. આ પહેલાં પંચે ઇન્ટરવ્યુને પ્રસારિત કરનારી ગુજરાતની સ્થાનિક ચેનલ્સ સામે ચૂંટણી પંચે એફઆઈઆર નોંધાવવાનો આદેશ આપ્યો છે.